
--p4 Quest articol chi l'e scrivuu in lombard, gratia milanesa. 


El persian (nomm nativ farsi [fo: r 1 si: ]) a l'e ona lengua 

indoeuropea del scepp iranegh. A l'e parlaa in de l'Asia centrala, 
soratutt in Iran, Afghanistan (indova l'e offizialment recognossuu 
coma Dari a parti del 1958), in del Tagikistan (recognossuu coma 
Tagich a parti de l'era sovietega), e in alter region visin che 
storegament a eren part del Grand Iran e hann avuu tant di influenz 
de la cultura persiana. A1 di d'incoeu, a gh'hinn al mond pressapoch 
110 million de parlant persian. 

El persian iranian e quell afghan a hinn scrivuu cont el abecee 
persian, che l'e ona variant mudifegada de quell arab, ma la so 
variant tagica l'e scrivuda cont el abecee cirillegh. 



Farsi scrivuu in persian. 


El persian del di d'incoeu a l'e la continuazion storega del Persian medi, la lengua offiziala, religiosa, e 
litteraria de l'lmper sasanid (224-651), e che l'era a so volta la continuazion del Persian antigh, lengua de 
l'lmper achemenid de l'antichitaa classega; el ciappa el so nomm de l'antiga capital achemenida, Persis 
(incoeu in la provincia de Fars, Iran); el nomm a l'era ParsTg in del persian medi (indova -Tg, incoeu -T, el 
gh'ha l'istessa origen de l'"-egh" lombard), ma in del passa al persian modern la /g/ finala l'e borlada gio, 
menter la /p/ l'e devegnuda /f/ per influenza de la lengua araba, che la gh'ha minga el son /p/ e donca la 
dopera If/. El mond cultural de la lengua persiana l'e ciamaa Persofonia, e ona persona che la parla persian a 
l'e on persdfon. La grammatega del persian modern a l'e compagna de quell di tant olter lengov europej. 


La lengua persiana l'ha influenzaa (soratutt in del lessegh) tucc i lengov visin, soratutt i lengov turch de 
l'Asia centrala, del Caucas e de l'Anatolia, i olter lengov iranegh, l'armen, el georgian, e i lengov indoarian, 
soratutt l'urdu (ona variant de la lengua hindustani). El persian el gh'ha anca avuu influenza sora la lengua 
araba, soratutt quella parlada in del Bahrain, ma lu stess l'e staa influenzaa de l'arab a parti de la conquista 
musulmana de la Persia del secol quell de sett. 

Cont ona longa storia litteraria giamo denanz de l'lslam, el persian a l'e staa la primma lengua minga araba 
del mond islamegh a vess doperada per scriv litteradura, e soratutt la poesia persiana l'e devegnuda ona 
tradizion de pressapoch tucc i cort nobiliar de l'Asia central e de l'lndia finn a l'etaa moderna. La litteradura 
persiana a l'e vuna di pussee important del mond, e la conta oper coma el Shahnameh del Ferdowsi, el 
Rubaiyat de l'Omar Khayyam, i poesij del Rumi, el Panj Ganj del Nizami Ganjavi, el Divan de l'Hafez, e do 
oper de poesia e prosa del Saadi Shirazi, el Gulistan e '1 Bustan. 


Variant 


El persian a l'e ona lengua pluricentrica, perche el gh'ha trii standard different: 

■ El Farsi (if A 9 farsi), anca ciamaa Persian Occidental o Persian Iranian, a l'e la variant 

pussee parlada e la pussee spantegada. A l'e la lengua maggioritaria de I'lran e l'e anca 
parlaa de minoranz lenguistegh in I' lraq e in di staa arab del Golf Persegh. 
































■ El Dari iqjj) dart), o Persian Oriental o Persian Afghan, a I'e la variant persiana parlada in 

I'Afghanistan, dova I'e vuna di do lengov offiziaj (insema al Pashto) e I'e parlaa de pressapoch 
la metaa de la popolazion. 

■ El Tagich (to^mkm tojiki ) o Persian Tagich a I'e la variant parlada in del Tadjikistan e anca da 
minoranz in Uzbekistan (el dialett de la cittaa de Samarcanda a I'e la bas del tagich standard), 
Kazakistan, e Kirghizistan; a parti de I'etaa sovietega, a I'e despess consideraa ona lengua in 
de per lee, ma I'e anmo comprensibil per i parlant de olter variant persian, soratutt del Dan, 
anca se el gh'ha pussee arcaismi e paroll ciappaa del russ e di lengov turch visin. 

Tucc i region de la Persofonia a gh'hann anca i lor dialett locaj specifegh, e, soratutt in Iran, gh'hinn di 
lengov locaj coma el Luri, el Lari o el Mazanderani ch'hinn in part comprensibil per i persofon. 


Esempi 


El primm articol de la Deciarazion Universala di Diritt Uman: 


Persian 

occidental 

s.U ji >1 i ^ ^ t f } u, ^^ )iji ^ 

Persian 

occidental 

traslitteraa 

Hamaye afrad basar azad be donya miayand 0 heysiyat 0 hoguge san ba ham barabar ast hame sari 
andise 0 vejdan darand 0 bajad dar barabare yekdigar ba rube baradari raftar konand. 

Persian 

occidental 

(trascrizion 

fonetega) 

[haemeje strode baejaer DzDd be donjD miDjaend 0 hejsijaet 0 hoGuGe JDn bD haem baerobaer aest haeme jDn 
aendije 0 vedjdDn dDraend 0 bDjaed daer baerobaere jekdigaer bD ruhe baerodaeri raeftDr konaend] 

Tagich 

Xaivian acppofln 6aiuap 030 fl 6a flyHe MeoflHfl Ba ^aMcnmy xjyK.yK.aujOH 60 >;aM 6apo6ap acT, 
x,aMaamoH aHflewaBy BM^flOH flopaHfl Ba 605 tg gap 6apo6apu jtKflurap 60 pyx,i/i 6apoflapti pacpTop 
KyHaHfl. 

Tagich 

traslitteraa 

J-lamai afrodi basar ozod ba dunyo meoyand va haysiyatu huquqason bo ham barobar ast, 

Ipamaason andesavu vijdon dorand va boyad dar barobari yakdigar bo rulpi barodarl raftor kunand. 

Traduzion 

Tucc i vess uman nassen liber e uguaj in dignitaa e diritt. A hinn dotaa de reson e coscienza e 
gh'hann de comportass vun cont I'olter cont on spirit de fratellanza. 


Utegnuii da "https://lm0.wikipedia.0rg/w/index. php?title=Lengua_persiana&oldid= 956181 " 

